**Obec Nižná Olšava**

Č.j. 2019/357 Stropkov 27. 01. 2020

Vybavuje: Spoločný obecný úrad pri OcÚ Vyšná Olšava so sídlom v  Stropkove, ul.

Hviezdoslavova 7, Stropkov, tel. 054 4795699, Bc. Regrutová Anna

Vec

**EKO PD Nižná Olšava, s.r.o., Nižná Olšava 106**

Návrh na vydanie kolaudačného rozhodnutia na stavbu „Rekonštrukcia ošipárne na maštaľ HD“

* oznámenie o začatí kolaudačného konania a pozvanie na ústne konanie

Dňa 19. 12. 2019 podala spoločnosť **EKO PD Nižná Olšava, s.r.o., Nižná Olšava 106** na tunajšom úrade návrh na vydanie kolaudačného rozhodnutia pre stavbu – **„Rekonštrukcia ošipárne na maštaľ HD“** umiestnenej na pozemku parc. č. KN 321 (pred zameraním stavby GP č. 1/2020 a podľa stavebného povolenia parcela č. KN 321 a KN 322/1), **k.ú. Nižná Olšava**, pre ktorú bolo vydané stavebné povolenie Obcou Nižná Olšava dňa **23. 11. 2016** pod č. **2016/122**.

Uvedeným dňom bolo začaté kolaudačné konanie.

### Obec Nižná Olšava, ako príslušný stavebný úrad podľa § 117 zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov nariaďuje ústne konanie spojené s miestnym zisťovaním, ktoré sa uskutoční dňa

**20. 02. 2020 o 9,00 hod.**

so stretnutím na obecnom úrade obce Nižná Olšava.

Do podkladov rozhodnutia možno nahliadnuť pred dňom ústneho konania na tunajšom úrade denne od 7.30 – 15.30 hod. a pri ústnom konaní.

Na ústne konanie stavebník pripraví:

* projektovú dokumentáciu overenú stavebným úradom v stavebnom konaní alebo pri povoľovaní zmien stavby
* výkresy, v ktorých sú vyznačené zmeny, ku ktorým došlo počas uskutočňovania stavby, so súhlasom stavebného úradu môže tieto zmeny vyznačené v projektovej dokumentácii overiť stavebný úrad v stavebnom konaní, pokiaľ konane o nich stavebný úrad spojí s kolaudačným konaním
* doklady o výsledkoch predpísaných skúšok a o spôsobilosti prevádzkových zariadení na plynulú a bezpečnú prevádzku
* ďalšie doklady ustanovené v podmienkach stavebného povolenia, pri stavbách povolených po 1 júli 1992 doklady o overení požadovaných vlastností výrobkov
* stavebný denník

Účastníci konania a dotknuté orgány štátnej správy môžu svoje námietky a pripomienky uplatniť najneskôr pri tomto konaní, inak na ne nebude prihliadnuté.

Ak sa nechá niektorý z účastníkov konania zastupovať, musí jeho zástupca predložiť písomnú plnú moc s overeným podpisom toho účastníka konania, ktorý sa nechá zastupovať.

**Ing. Igor Madzin**

starosta Obce

**Nižná Olšava**

*Oznámenie sa doručí účastníkom konania:*

*Toto oznámenie sa doručí účastníkom konania formou verejnej vyhlášky vyvesením po dobu 15 dní na úradnej tabuli Obce Nižná Olšava.*

***Vyvesené: Zvesené:***

Na vedomie:

1. EKO PD Nižná Olšava, s.r.o., so sídlom , Nižná Olšava 106
2. Poľnohospodárske družstvo Tokajík, so sídlom Nižná Olšava 106
3. Projektant a stavebný dozor: Ing. Jozef Capko, Makovická 775/27, Svidník
4. Regionálna veterinárna a potravinová správa Svidník
5. Okresný úrad Stropkov, odbor starostlivosti o životné prostredie, Stropkov
6. Zhotoviteľ: Milan Pašeň - MIJA, Oľšavka 57